[{"text_idx": "#000002", "text": "I ddathlu Cymru: Blwyddyn y Mo\u0302r, rydym wedi gwneud rhestr o rai o\u2019r traethau syrffio gorau yng Ngogledd Cymru. P\u2019un a ydych chi\u2019n syrffio am y tro cyntaf neu\u2019n brofiadol, os yw\u2019r amodau\u2019n iawn, mae traethau ar gael sy\u2019n addas i syrffwyr o bob lefel."}, {"text_idx": "#000004", "text": "Traeth anferthol yw Porth Neigwl ym mhen pellaf Pen Lly\u0302n. Mae sia\u0302p dramatig hanner cylch y traeth yn debyg i geg fawr yn agor. Mae gwyntoedd didostur y de-orllewin yn cynnig amodau garw a fawr ddim achubiaeth i\u2019r rheini sy\u2019n hwylio. Serch hynny \u2013 dyw morwyr ddim yn syrffwyr. Er mai tonnau mawr yw hunllef gwaethaf y morwr, dyma freuddwyd y syrffiwr. Byddwch yn ymwybodol o\u2019r cerrynt cryf, y crychdonnau (riptides) a\u2019r mo\u0302r tir (undertow). Mae\u2019r clogwyni enfawr yn syrthio i mewn i\u2019r mo\u0302r oddi tano gyda chreigiau garw ar hyd y ffordd i lawr \u2013 felly cadwch draw o\u2019r ymyl rhag ofn y bydd yna dirlithriadau ... byddwch yn ofalus! Mae\u2019r traeth oddi tano yn cynnwys tywod euraid ac ychydig o gerrig ma\u0302n am 4 milltir."}, {"text_idx": "#000006", "text": "Pentref glan mo\u0302r Rhosneigr yw un o hoff leoliadau syrffwyr yr ardal. Mae\u2019r dref wych hon yn gartref i ychydig o lannau. Yr un sydd a\u0302\u2019r tonnau da yw Traeth Llyndan. Fel pob traeth mae\u2019n ddibynnol iawn ar y tywydd, ond yn yr amodau iawn mae\u2019n baradwys i\u2019r syrffiwr. Byddwch yn ofalus o\u2019r crychdonnau cryf (rip) a chyfrwys ar ymyl deheuol y traeth sydd hefyd yn agos iawn at y creigiau. Os byddwch chi\u2019n mynd i syrffio adeg llanw isel, byddwch chi\u2019n fwy tebygol o allu gweld beth sy\u2019n digwydd."}, {"text_idx": "#000008", "text": "Dyma\u2019r pellaf i\u2019r de wnewn ni fentro ar ein taith syrffio o amgylch Gogledd Cymru. Y peth gwych am y traeth hwn yw mai anaml iawn y bydd yn brysur. Mae\u2019r moryn (beach break) yn gweithio ym mhob llanw ac mae\u2019n cynnig tonnau sy\u2019n addas i ddechreuwyr. Daw\u2019r gwyntoedd delfrydol o\u2019r dwyrain, a\u2019r ymchwydd delfrydol o\u2019r de orllewin. Mae ansawdd y syrffio fan hyn yn dibynnu\u2019n fawr ar ymchwydd y mo\u0302r \u2013 gall fod yn dda weithiau."}, {"text_idx": "#000010", "text": "Ar Ben Lly\u0302n ceir moryn (beach break) agored lle ceir syrffio anghyson. Yn ystod y gaeaf a\u2019r gwanwyn, gallwch ddisgwyl dod o hyd i rai tonnau garw. Mae\u2019r moryn hwn yn cynnig troadau i\u2019r chwith a\u2019r dde. Mae ymchwydd y traeth a\u2019r tir yr un mor debygol, ac mae\u2019r syrffio ar ei orau tua adeg llanw uchel."}, {"text_idx": "#000013", "text": "Er nad yw\u2019n draeth fel y cyfryw, roedden ni\u2019n awyddus i\u2019w gynnwys oherwydd mae\u2019n cynnig tonnau gwallgof yn gyson. Dyma forlyn syrffio masnachol cyntaf y byd. Mae\u2019n defnyddio technoleg beirianneg \u2018gardd donnau\u2019 a\u0302 phatent arni. Mae cynllun y pwll yn golygu bod yna gyfleusterau i gefnogi tonnau ar gyfer lefel dechreuwyr, canolraddol ac uwch. Cyn neu ar o\u0302l eich sesiwn, gallwch ymlacio yn y caffi neu\u2019r bwyty wrth ymyl y tonnau. Os ydych chi\u2019n teithio o bell, dyw\u2019r Black Boy Inn ddim yn rhy bell, a gall gynnig lleoliad delfrydol i chi aros dros nos!"}]